આ ૧૦ દિવસ દરમ્યાન નવ દેવતાઓને પૃથ્વી પર અવતરિત કરાય છે. એમનું હંગામી મંદિર ઊભું કરવામાં આવે છે અને એમની મૂર્તિઓને લાકડાની મોટી પાલખીમાં બેસાડીને ગામમાં ચોક્કસ જગ્યાએ એનું સ્થાપન કરાય છે. આ ઉત્સવમાં સૌથી મહત્વની ધાર્મિક માન્યતા છે કે આ દેવો બ્રહ્માંડમાંથી પૃથ્વી પર અવતરે છે. એમના અવતરણ માટે દરેક મંદિર પર લાકડાનો એક તોતિંગ થાંભલો ઊભો કરાય છે જેના પર નવ ફાનસ લટકાવવામાં આવે છે. એવું કહેવાય છે કે આ થાંભલા મારફત નવ દેવો ધરતી પર આવે છે.